《疏影 赋得蛛丝网落花》
清代·张珊英

檐蛛暝织。放游丝一缕，黏住香魄。满地馀芳，不卷重帘，正怯晚来凄寂。

东风又是频吹送，共柳絮、一般轻别。忍看它、罥尽残红，春去这番难觅。

淡月深林乍影，小楼凝望处，悬布篱隙。恰似闲愁，系得芳心，一刻几回欹侧。

多情凤子寻香梦，想叶底、双双怜惜。莫教它、粉翅飞来，随著春魂狼藉。

作者简介：女，字纬，青阳湖张瑜次女，江阴章政平室，幼敏好学，喜为诗，廿岁诗已成帙，惜年三十早卒。著有纬青遗稿。